CELEX: 32005D0293
Language: lt
Date: 1112313600000
Title: 2005/293/EB: 2005 m. balandžio 1 d. Komisijos sprendimas, nustatantis išsamias pakartotinio naudojimo/utilizavimo stebėsenos taisykles ir pakartotinio naudojimo/perdirbimo tikslus, išdėstytus Europos Parlamento ir Tarybos direktyvoje 2000/53/EB dėl eksploatuoti netinkamų transporto priemonių (pranešta dokumentu Nr. C(2004) 2849) (Tekstas svarbus EEE)

13.4.2005   
            
            
               LT
            
            
               Europos Sąjungos oficialusis leidinys
            
            
               L 94/30
            
         
      KOMISIJOS SPRENDIMAS
   
   2005 m. balandžio 1 d.
   nustatantis išsamias pakartotinio naudojimo/utilizavimo stebėsenos taisykles ir pakartotinio naudojimo/perdirbimo tikslus, išdėstytus Europos Parlamento ir Tarybos direktyvoje 2000/53/EB dėl eksploatuoti netinkamų transporto priemonių
   (pranešta dokumentu Nr. C(2004) 2849)
   (Tekstas svarbus EEE)
   (2005/293/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. rugsėjo 18 d. Europos Parlamento ir Tarybos direktyvą 2000/53/EB dėl eksploatuoti netinkamų transporto priemonių (1), ypač į jos 7 straipsnio 2 dalies trečiąją pastraipą,
   kadangi:
   
               (1)
            
            
               Pagal Direktyvą 2000/53/EB reikalaujama, kad Komisija sukurtų išsamias taisykles, reikalingas kontroliuojant, kaip valstybės narės įgyvendina minėtos direktyvos 7 straipsnio 2 dalies pirmojoje pastraipoje nustatytus tikslus. Valstybėms narėms pakanka parodyti, kad pasiekti bent jau būtinieji tikslai.
            
         
               (2)
            
            
               Būtina suderinti normų, nustatytų 7 straipsnio 2 dalies pirmojoje pastraipoje, apskaičiavimo ypatumus ir pateikimą, kad valstybių narių pateikiamus duomenis būtų galima palyginti.
            
         
               (3)
            
            
               Didžiausias normų tikslumas gali būti pasiektas tik jeigu jų skaičiavimo daliklis yra pagrįstas eksploatuoti netinkamų transporto priemonių, patenkančių į valstybės narės apdorojimo sistemą, skaičiumi.
            
         
               (4)
            
            
               Norint sumažinti netikslumų riziką ir suderinti administracines pastangas siekiant informacijos tikslumo, valstybėms narėms leidžiama naudoti metalo kiekio prognozę, kad būtų nustatytas metalų kiekis, gaunamas iš eksploatuoti netinkamų transporto priemonių, kurios bus utilizuojamos.
            
         
               (5)
            
            
               Lengvai gaunami transporto priemonės duomenys standartizuota forma turėtų būti naudojami atskiros transporto priemonės svoriui nustatyti.
            
         
               (6)
            
            
               Apskaičiuojant normas neturi būti atsižvelgiama į išardymo metu pašalinamus degalus, nes ne visose valstybėse narėse yra prieinama patikima informacija apie degalų kiekį eksploatuoti netinkamose transporto priemonėse. Stebėjimui, kaip siekiama tikslų, turi būti naudojamas ES vidutinis degalų kiekis, kad kiek įmanoma būtų suderinti skaičiavimo būdai ir užtikrinta galimybė palyginti valstybėse narėse pasiektus nacionalinius tikslus.
            
         
               (7)
            
            
               Kadangi yra vidaus rinka, valstybės narės gali savo teritorijoje atsirandančias eksploatuoti netinkamas transporto priemones eksportuoti į kitas šalis tolesniam apdorojimui. Kad būtų sumažintos paskirstymo problemos ir nereikėtų didelių stebėsenos ir skaičiavimo pastangų, eksportuotų transporto priemonių dalių perdirbimo ir utilizavimo rodikliai bus priskiriami eksportuojančiai valstybei narei.
            
         
               (8)
            
            
               Smulkinimo kampanijos yra reikalingos smulkintuvo darbo našumui, susijusiam su eksploatuoti netinkamomis transporto priemonėmis, nustatyti.
            
         
               (9)
            
            
               Komisija toliau stebės normų apskaičiavimą, įskaitant didelę eksporto ir jo įtakos perdirbimo bei utilizavimo rodikliams svarbą. Tuo tikslu valstybės narės taip pat turi pateikti duomenis, surinktus iki 2006 metų. Šie duomenys bus naudojami tik stebėsenos tikslais.
            
         
               (10)
            
            
               Šis sprendimas taikomas nepažeidžiant 2002 m. lapkričio 25 d. Europos Parlamento ir Tarybos reglamento (EB) Nr. 2150/2002/EB dėl atliekų statistikos (2).
            
         
               (11)
            
            
               Šiame sprendime numatytos priemonės atitinka komiteto, įsteigto Tarybos direktyvos 75/442/EEB 18 straipsniu, nuomonę (3),
            
         PRIĖMĖ ŠĮ SPRENDIMĄ:
   1 straipsnis
   1.   Valstybės narės, atsižvelgdamos į pakartotinai naudojamas, perdirbamas ir utilizuojamas medžiagas, gaunamas atliekant teršalų valymo, ardymo ir smulkinimo operacijas, apskaičiuoja pakartotinio naudojimo/utilizavimo ir pakartotinio naudojimo/perdirbimo normas, nustatytas Direktyvos 2000/53/EB 7 straipsnio 2 dalies pirmojoje pastraipoje. Valstybės narės užtikrina, kad būtų atsižvelgiama į iš tikrųjų pasiektą toliau apdorojamų medžiagų utilizavimo lygį.
   Tuo tikslu valstybės narės užpildo šio sprendimo priede pateiktas 1–4 lenteles ir pateikia atitinkamą panaudotų duomenų aprašymą.
   2.   Užpildžiusios šio sprendimo priedo 1–4 lenteles, valstybės narės taip pat gali naudoti duomenimis pagrįstą prognozę dėl eksploatuoti netinkamų transporto priemonių pakartotinai naudotų, perdirbtų ir utilizuotų metalų vidutinio procentinio dydžio (toliau – metalo kiekio prognozė). Prognozė turi būti pagrįsta išsamiais duomenimis, kuriais paaiškinamas numatytas metalo kiekio procentinis dydis, taip pat ir numatytas metalo pakartotinio naudojimo, utilizavimo ir perdirbimo procentinis dydis. Šie duomenys turi galioti ne mažiau kaip 95 % eksploatuoti netinkamų transporto priemonių, atsirandančių konkrečioje valstybėje narėje.
   3.   Į duomenis valstybės narės turi įtraukti tokią analizę:
   
               a)
            
            
               dabartinės nacionalinės transporto priemonių rinkos;
            
         
               b)
            
            
               savo teritorijoje esančių eksploatuoti netinkamų transporto priemonių, ir
            
         
               c)
            
            
               į šią prognozę įtrauktų transporto priemonių medžiagų ir dalių, kad būtų išvengta dvigubo skaičiavimo.
            
         2 straipsnis
   1.   Atlikti netinkamų eksploatuoti transporto priemonių, medžiagų ar dalių, kurioms nacionalinė patvirtinta apdorojimo įmonė buvo išdavusi sunaikinimo pažymėjimą ir kurios tolesniam apdorojimui buvo eksportuotos į kitas valstybes nares arba trečiąsias šalis, apdorojimą normų apskaičiavimo tikslais skiriama eksportuojančiai valstybei narei, jeigu yra tvirtų įrodymų, kad perdirbimas ir (arba) utilizacija vyksta laikantis sąlygų, kurios maždaug atitinka tas, kurios nurodytos su tuo klausimu susijusiuose Bendrijos teisės aktuose.
   Eksploatuoti netinkamos transporto priemonės, kurioms kita valstybė narė arba trečioji šalis yra išdavusi sunaikinimo pažymėjimą ir kurios yra importuotos į valstybę narę utilizuoti ir (arba) perdirbti, nėra skaičiuojamos kaip utilizuotos arba perdirbtos importuojančioje valstybėje narėje.
   2.   Eksporto į trečiąsias šalis atveju valstybės narės nustato, ar reikalinga papildoma dokumentacija, kad būtų įrodyta, jog eksportuotos medžiagos iš tikrųjų yra perdirbtos arba utilizuotos.
   3 straipsnis
   1.   Priede pateiktas lenteles valstybės narės turi užpildyti kasmet, pradedant 2006 metų duomenimis, ir siųsti Komisijai per 18 mėnesių nuo atitinkamų metų pabaigos.
   2.   Turimus iki 2006 metų duomenis valstybės narės pateikia Komisijai per 12 mėnesių nuo atitinkamų metų pabaigos. Duomenys, susiję su ankstesniais nei 2006 metais, bus naudojami tik stebėsenos tikslais.
   4 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. balandžio 1 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 269, 2000 10 21, p. 34. Direktyva su paskutiniais pakeitimais, padarytais Komisijos sprendimu 2005/63/EB (OL L 25, 2005 1 28, p. 73).
   
      (2)  OL L 332, 2002 12 9, p. 1. Reglamentas su paskutiniais pakeitimais, padarytais Komisijos reglamentu (EB) Nr. 574/2004 (OL L 90, 2004 3 27, p. 15).
   
      (3)  OL L 194, 1975 7 25, p. 39. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      PRIEDAS
      Pastabos:
      
                  1)
               
               
                  1 lentelės pilkos skiltys pildomos tik savanoriškai.
               
            
                  2)
               
               
                  Valstybės narės, naudojančios metalo kiekio prognozę, yra įpareigotos tai naudoti su metalais susijusiose 2 lentelės skiltyse.
               
            
                  3)
               
               
                  (**): Kur įmanoma, LoW kodai (atliekų kodų sąrašas) iš 2000 m. gegužės 3 d. Komisijos sprendimo 2000/532/EB, pakeičiančio Sprendimą 94/3/EB, kuriame pateikiamas atliekų sąrašas pagal Tarybos direktyvos 75/442/EEB dėl atliekų 1 straipsnio a dalį ir Tarybos sprendimą 94/904/EB, kuriame pavojingų atliekų sąrašas pateikiamas pagal Tarybos direktyvos 91/689/EEB dėl pavojingų atliekų () 1 straipsnio 4 dalį.
               
            
                  4)
               
               
                  Valstybės narės, nenaudojančios metalo kiekio prognozės, pakartotinį naudojimą (A) apskaičiuoja šiuo atėmimo būdu: iš atskiros transporto priemonės svorio (Wi) išvalius teršalus ir ją išardžius atimamas eksploatuoti netinkamos transporto priemonės svoris (kėbulo karkasas) (Wb) ir medžiagų, gautų išvalius teršalus ir ją išardžius, kurios siunčiamos utilizuoti, perdirbti arba galutinai pašalinti, svoris. Valstybės narės, naudojančios metalo kiekio prognozę, A nustato (išskyrus metalines dalis) remdamosi patvirtintų apdorojimo įmonių deklaracijomis.
                  Perdirbant/utilizuojant/šalinant gaunamas svoris nustatomas remiantis gaunančios perdirbimo/utilizavimo arba surinkimo įmonės deklaracijomis, svėrimo pažymomis, kitomis sąskaitybos formomis arba šalinimo pažymomis.
                  Atskiros transporto priemonės svoris (Wi) apskaičiuojamas i) iš naudojamos transporto priemonės svorio, kuris nurodytas registracijos dokumentuose (), arba ii) iš parengtos naudoti transporto priemonės svorio, nurodyto atitikties liudijime, aprašytame Tarybos direktyvos 70/156/EEB () IX priede su pakeitimais; arba iii) tais atvejais, kai tokių duomenų nėra, iš svorio, nustatyto remiantis gamintojo specifikacijomis. Visais atvejais į atskiros transporto priemonės svorį neįskaičiuojamas vairuotojo svoris (nustatyta 75 kg) ir degalų svoris (nustatyta 40 kg).
                  Eksploatuoti netinkamos transporto priemonės svoris po teršalų valymo ir ardymo darbų (kėbulo karkasas) (Wb) nustatomas remiantis gaunančios apdorojimo įmonės informacija.
               
            
                  5)
               
               
                  Bendras transporto priemonių svoris (W1) gaunamas sudėjus atskirų transporto priemonių svorius (Wi).
                  Bendras eksploatuoti netinkamų transporto priemonių skaičius (W) apskaičiuojamas pagal valstybėje narėje atsirandančių eksploatuoti netinkamų transporto priemonių skaičių, kai nacionalinė patvirtinta apdorojimo įmonė išduoda sunaikinimo pažymėjimą.
               
            
                  6)
               
               
                  Eksploatuoti netinkamas transporto priemones apdorojančių smulkintuvų našumas apskaičiuojamas remiantis smulkinimo kampanijų ir eksploatuoti netinkamų transporto priemonių, kurios tiekiamos į smulkintuvą, duomenimis. Eksploatuoti netinkamų transporto priemonių tiekimas į smulkintuvą apskaičiuojamas remiantis svėrimo pažymomis, kvitais arba kitomis sąskaitybos formomis. Valstybės narės praneša Komisijai savo teritorijoje atliktų smulkinimo kampanijų skaičių. Tikrasis perdirbimas/utilizavimas (išskyrus metalų), atsižvelgiant į apskaičiuotą našumą, turi būti apskaičiuojamas remiantis gaunančios perdirbimo/utilizavimo arba surinkimo įmonės deklaracijomis, svėrimo pažymomis, kitomis sąskaitybos formomis arba šalinimo pažymomis.
               
            1 lentelė: Medžiagos, gaunamos valant teršalus ir ardant (tonomis per metus) eksploatuoti netinkamas transporto priemones, atsirandančias valstybėje narėje ir apdorojamas jos teritorijoje
      
                  Medžiagos, gaunamos valant teršalus ir ardant (**)
               
               
                  Pakartotinis naudojimas
                  (A)
               
               
                  Perdirbimas
                  (B1)
               
               
                  Energijos utilizavimas
                  (C1)
               
               
                  Bendras utilizavimas
                  (D1 = B1 + C1)
               
               
                  Šalinimas
                  E1
               
            
                  Akumuliatoriai
               
               
                   
               
               
                   
               
               
                   
               
               
                   
               
               
                   
               
            
                  Skysčiai (išskyrus degalus)
               
               
                   
               
               
                   
               
               
                   
               
               
                   
               
               
                   
               
            
                  Tepalo filtrai
               
               
                   
               
               
                   
               
               
                   
               
               
                   
               
               
                   
               
            
                  Kitos medžiagos, gaunamos valant teršalus (išskyrus degalus)
               
               
                   
               
               
                   
               
               
                   
               
               
                   
               
               
                   
               
            
                  Katalizatoriai
               
               
                   
               
               
                   
               
               
                   
               
               
                   
               
               
                   
               
            
                  Metalinės dalys
               
               
                   
               
               
                   
               
               
                   
               
               
                   
               
               
                   
               
            
                  Padangos
               
               
                   
               
               
                   
               
               
                   
               
               
                   
               
               
                   
               
            
                  Didelės plastikinės dalys
               
               
                   
               
               
                   
               
               
                   
               
               
                   
               
               
                   
               
            
                  Stiklas
               
               
                   
               
               
                   
               
               
                   
               
               
                   
               
               
                   
               
            
                  Kitos medžiagos, gaunamos ardant
               
               
                   
               
               
                   
               
               
                   
               
               
                   
               
               
                   
               
            
                  Iš viso
               
               
                   
               
               
                   
               
               
                   
               
               
                   
               
               
                   
               
            
         
      2 lentelė: Medžiagos, gaunamos susmulkinus (tonomis per metus) eksploatuoti netinkamas transporto priemones, atsirandančias valstybėje narėje ir apdorojamas jos teritorijoje
      
                  Medžiagos, gaunamos susmulkinus (**)
               
               
                  Perdirbimas
                  (B2)
               
               
                  Energijos utilizavimas
                  (C2)
               
               
                  Bendras utilizavimas
                  (D2 = B2 + C2)
               
               
                  Šalinimas
                  E2
               
            
                  Geležies laužas (plienas)
               
               
                   
               
               
                   
               
               
                   
               
               
                   
               
            
                  Ne geležies medžiagos (aliuminis, varis, cinkas, švinas ir kt.)
               
               
                   
               
               
                   
               
               
                   
               
               
                   
               
            
                  Smulkintuvo lengvoji frakcija (SLF)
               
               
                   
               
               
                   
               
               
                   
               
               
                   
               
            
                  Kitos
               
               
                   
               
               
                   
               
               
                   
               
               
                   
               
            
                  Iš viso
               
               
                   
               
               
                   
               
               
                   
               
               
                   
               
            
         
      3 lentelė: Eksploatuoti netinkamų transporto priemonių (dalių), atsirandančių valstybėje narėje ir eksportuotų tolesniam apdorojimui (tonomis per metus), stebėsena
      
                  Eksploatuoti netinkamų transporto priemonių, kurias šalis eksportuoja, bendras svoris (**)
               
               
                  Eksploatuoti netinkamų eksportuotų transporto priemonių (dalių) bendras perdirbimas (F1)
               
               
                  Eksploatuoti netinkamų eksportuotų transporto priemonių (dalių) bendras utilizavimas (F2)
               
               
                  Eksploatuoti netinkamų eksportuotų transporto priemonių (dalių) bendras šalinimas (F3)
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
         
      4 lentelė: Eksploatuoti netinkamų transporto priemonių, atsirandančių valstybėje narėje ir apdorojamų valstybėje narėje arba už jos ribų, bendras pakartotinis naudojimas, utilizavimas ir perdirbimas (tonomis per metus)
      
                  Pakartotinis naudojimas
                  (A)
               
               
                  Bendras perdirbimas
                  (B1 + B2 + F1)
               
               
                  Bendras utilizavimas
                  (D1 + D2 + F2)
               
               
                  Bendras pakartotinis naudojimas ir perdirbimas
                  (X1 = A + B1 + B2 + F1)
               
               
                  Bendras pakartotinis naudojimas ir utilizavimas
                  (X2 = A + D1 + D2 + F2)
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                  W (bendras eksploatuoti netinkamų transporto priemonių skaičius) = …
                  W1 (bendras transporto priemonių svoris) = …
               
               
                  %
               
               
                  %
               
            
                  X1/W1
               
               
                  X2/W1
               
            
         (1)  OL L 226, 2000 9 6, p. 3.
      
         (2)  Nuo 2004 m. birželio 1 d. – Tarybos direktyvos 1999/37/EB dėl transporto priemonių registracijos dokumentų įsigaliojimo dienos, (OL L 138, 1999 6 1, p. 57), naudojamos transporto priemonės svoris registruojamas pagal G punktą.
      
         (3)  OL L 42, 1970 2 23, p. 1.